Author: puskar
Last saved by: agenda0
Company: Úrad vlády Slovenskej republiky

Úrad vlády SR						 Na rokovanie vlády SR
Sekcia hospodárskej politiky					 dňa   19.12.2001
									 k číslu: 6833 / 2001
									 k bodu: 18

Stanovisko

k Analýze požiadaviek na zriadenie orgánov miestnej štátnej správy na úseku katastra nehnuteľností  a  k jej dodatku

I.

	Materiál   predkladá  predseda   Úradu  geodézie,   kartografie  a  katastra  SR 
z vlastnej iniciatívy.

	Materiál predkladá za účelom, aby vláda SR rozhodla o rozsahu delimitácie počtu (96) pracovníkov  a súvisiacich finančných prostriedkov z útvarov ekonomického, personálneho a iného (ďalej len "administratívneho") servisu krajských a okresných úradov alikvotne počtu odborných pracovníkov katastrálnych odborov krajských a okresných úradov (sumárne 2018 plánovaných / 2043 zamestnaných v súčasnosti), ktorí k 1.1.2002  majú prejsť do obnovovanej špecializovanej  miestnej  štátnej správy katastra  podľa novely katastrálneho zákona  z  júla t.r.

	Návrh predkladateľa, súhlasný s MF SR,  MV SR a  krajskými úradmi v Trnave a Nitre,  rešpektujúci zásadu, že vybudovanie špecializovanej štátnej správy katastra by nemalo zvyšovať výdavky  štátneho rozpočtu, ale malo by byť kryté z výdavkov kapitol  krajských úradov,   je premietnutý do alternatívy  "A"  predloženého návrhu uznesenia vlády .  Čiastočná delimitácia počtu pracovníkov administratívneho servisu (41) podľa alternatívy "B"  mieni vyhovieť ostatným  krajským úradom a predstavo-vala   by  potrebu  zvýšiť  výdavky  kapitoly  ÚGKK SR  na  rok  2002   o 27,9  mil. Sk 
(v súvislosti s obsadením  nových 55 pracovných miest).

II.

	Výsledky medzirezortného pripomienkového konania, popri súhlasných stanoviskách s rozsahom delimitácie podľa  alternatívy  "A"  návrhu uznesenia vlády, uvádzajú zotrvávanie krajských úradov v Bratislave, Trenčíne, B. Bystrici, Žiline, Prešove a v Košiciach  na rozpornej požiadavke delimitácie nižšieho ako alikvotného počtu pracovníkov administratívneho servisu z okresných a krajských úradov.

III.

	Rozporovanie delimitácie alikvotného počtu pracovníkov administratívneho servisu z okresných a krajských úradov sa  opiera  o domnelú medzeru, resp. výklad znenia § 79b, ods. 2  novely katastrálneho zákona, kde "delimitačný protokol" uzavretý  medzi krajskými úradmi a  katastrálnymi úradmi  a medzi okresnými úradmi 
a katastrálnymi úradmi   nepovažujeme za únosné chápať ako dohodu o   zákonom stanovenom rozsahu delimitácie, ale ako jeho konkretizáciu.

	V tomto duchu treba uviesť,  že v čase opačnej delimitácie (k 27.6.1996) pracovalo na vtedajších troch katastrálnych úradoch 2142 zamestnancov. Podľa predkladateľom odporúčanej alternatívy "A" návrhu uznesenia vlády po prevzatí 96 pracovníkov administratívneho servisu sa k 1.1.2002 dosiahne počet 2114 zamestnancov  na    obnovovaných   katastrálnych   úradoch   a   správach   katastra 
v priamej podriadenosti ÚGKK SR (čiže  súhrnne sa prevezme ani nie pôvodný počet).

	Materiál nebol predložený  Porade ekonomických ministrov vlády SR.

	Materiál prerokovala Rada vlády pre verejnú správu  14.11.2001,  v záveroch vyjadrila podporu  alternatíve "B"  návrhu uznesenia vlády SR  a tiež  vypusteniu  bodu  B.2  v obidvoch  alternatívach  ("A" aj  "B")  návrhu uznesenia vlády SR.

	Sekcia hospodárskej politiky  je toho názoru, že ponechanie a prijatie aj bodu B.2  návrhu uznesenia vlády SR má svoju opodstatnenosť, vyjadrenú už v samotnom  jeho znení  (týka sa prostého vrátenia rekreačných  zariadení, ktoré boli v rámci opačnej delimitácie k  24.7.1996 odovzdané krajským úradom) a je v súlade s cito- vaným ustanovením novely  katastrálneho zákona.

	Prijatím riešenia podľa alternatívy "A" návrhu uznesenia vlády nevzniknú zvýšené nároky na výdavky štátneho rozpočtu na rok 2002  (u alternatívy "B"  by zvý- šenie predstavovalo  27,9 mil. Sk).

	V dodatku (z 10.12.2001) je predložený nový  monovariantný návrh uznesenia vlády SR (pripravený v zmysle záverov z prerokovania materiálu zástupcami MF SR a ÚGKK SR 10.12.2001),  ktorý  predpokladá  delimitáciu  pracovníkov  administratív- neho  servisu  (v  zníženom  počte,  namiesto   96  podľa   pôvodnej  alternatívy  "A")  
v počte 88, ako aj spätnú delimitáciu rekreačných zariadení (v súlade s pôvodným návrhom uznesenia) z krajských úradov  na  ÚGKK SR, bez  požiadaviek  na zvý-šenie výdavkov zo štátneho rozpočtu na rok 2002.

	Uvedené riešenie nemá bezprostredný vplyv na vývoj zamestnanosti. Je však nutné pre kompletáciu predpokladov na zlepšenie plnenia úloh  katastra nehnuteľ-ností a súvisiacich eurointegračných úloh.

	Odporúčame vláde SR materiál zobrať na vedomie  a prijať návrh uznesenia vlády,  predložený v dodatku. 

Bratislava  14.12.2001